Сталево е заобиколено от три хълма. Най-малкият се казва Ерпеджик, по-големият се казва Чъплак, а най-големият се казва „Хасар“, който е за обявен исторически паметник на културата през 1968 година. На местността „Хасара“ има стара тракийска крепост, наречена Милеона, с надморска височина 180 м. През 1230 г. цар Иван Асен II е избрал местността „Хасара“ и е наблюдавал и ръководил битката при Клокотница. Оттам е виждал цялото бойно поле. Това е едно от най-големите поражения на Византия и извоюва победата за България, като в плен попада и самият епирски деспот кир Теодор Дука Комнин Ангел.